Document ID: 32005D0763

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 28ης Οκτωβρίου 2005 για την τροποποίηση της απόφασης 2005/393/ΕΚ όσον αφορά τις απαγορευμένες ζώνες σχετικά με τον καταρροϊκό πυρετό του προβάτου στην Ισπανία [κοινοποιηθείσα υπό τον αριθμό Ε(2005) 4162] (Κείμενο που παρουσιάζει ενδιαφέρον για τον ΕΟΧ) (2005/763/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 2000/75/ΕΚ του Συμβουλίου, της 20ής Νοεμβρίου 2000, για τη θέσπιση ειδικών διατάξεων σχετικών με μέτρα καταπολέμησης και εξάλειψης του καταρροϊκού πυρετού του προβάτου (1), και ιδίως το άρθρο 8 παράγραφος 2 στοιχείο δ), το άρθρο 8 παράγραφος 3 και το τρίτο εδάφιο του άρθρου 19, Εκτιμώντας τα ακόλουθα: (1) Η οδηγία 2000/75/ΕΚ θεσπίζει κανόνες ελέγχου και μέτρα καταπολέμησης του καταρροϊκού πυρετού του προβάτου στην Κοινότητα, όπως ο καθορισμός ζωνών προστασίας και εποπτείας και η απαγόρευση εξόδου των ζώων από τις εν λόγω ζώνες. (2) Η απόφαση 2005/393/ΕΚ της Επιτροπής, της 23ης Μαΐου 2005, για τις ζώνες προστασίας και εποπτείας σχετικά με τον καταρροϊκό πυρετό του προβάτου και για τους όρους που ισχύουν για τις μετακινήσεις από τις ζώνες αυτές ή διά μέσου αυτών (2), προβλέπει την οριοθέτηση των συνολικών γεωγραφικών περιοχών όπου τα κράτη μέλη καθορίζουν ζώνες προστασίας και εποπτείας («απαγορευμένες ζώνες») σχετικά με τον καταρροϊκό πυρετό του προβάτου. (3) Η Ισπανία ενημέρωσε την Επιτροπή ότι διαπιστώθηκε η κυκλοφορία του ιού σε ορισμένες περιοχές στα όρια της απαγορευμένης ζώνης. (4) Κατά συνέπεια, η απαγορευμένη ζώνη πρέπει να επεκταθεί λαμβάνοντας υπόψη τις διαθέσιμες πληροφορίες σχετικά με την οικολογία του ξενιστή και την εξέλιξη της εποχιακής δραστηριότητάς του. (5) Ως εκ τούτου, η απόφαση 2005/393/ΕΚ πρέπει να τροποποιηθεί ανάλογα. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στην απόφαση 2005/393/ΕΚ, το κείμενο του μέρους σχετικά με τη ζώνη E που αφορά την Ισπανία αντικαθίσταται από το ακόλουθο κείμενο: «Ισπανία: - Επαρχία Cádiz, Málaga, Σεβίλλη, Huelva, Córdoba, Cáceres, Badajoz - Επαρχία Jaen (“comarcas” Jaen και Andujar) - Επαρχία Τολέδο (“comarcas” Almorox, Belvis de Jara, Gálvez, Mora, Los Navalmorales, Oropesa, Talavera de la Reina, Τολέδο, Torrijos και Juncos) - Επαρχία Avila (“comarcas” Candelada, Arenas de San Pedro, Sotillo de la Adrada) - Επαρχία Ciudad Real (“comarcas” Almadén, Almodóvar del Campo, Horcajo de los Montes, Malagón και Piedrabuena) - Επαρχία Salamanca (“comarcas” Bejar και Sequeros) - Επαρχία Μαδρίτης (“comarcas” Aranjuez, El Escorial, Grinon, Navalcarnero και San Martin de Valdeiglesias)» Άρθρο 2 Η παρούσα απόφαση αρχίζει να ισχύει από την 1η Νοεμβρίου 2005. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 28 Οκτωβρίου 2005.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 2442
5283
2479
3584
122
2106
4590
5962
912
2200
5877

EuroVoc IDs (Expanded): 2442
5283
2479
3584
122
2106
4590
5962
912
2200
5877

Dataset Source: meu

Split: train